L’Associació Cultural Montau actuarà en el Centre Social Tierno Galván amb l’espectacle “Buen provecho”
2025-07-24

Dijous que ve 24 de febrer, a les 18.00 hores, el Centre Social Tierno Galván de Burjassot s’omplirà de la música de hui i de sempre. Des de la directiva del centre, comptant amb la col·laboració de la Regidoria de Majors, dirigida per Mª Ángeles Navarro, s’ha programat un concert de l’Associació Cultural Montau.

La formació presentarà el seu espectacle “Buen provecho”, un concert de música de sempre i per a sempre. Un concert molt especial que, amb seguretat, agradarà a tots els assistents.

Aquesta mateixa entitat, dins dels tallers de programa de convivència i dependència que desenvolupa la Regidoria en els diferents Centres Socials del municipi serà l’encarregada d’impartir el taller de guitarra. Per a apuntar-se, només cal posar-se en contacte amb la directiva del Centre Social Tierno Galván.

Les persones interessades a formar part del taller poden dirigir-se al Centre Social, els dimarts i dijous de 10.00 a 12.00 hores, i en les oficines de la directiva els donaran tota la informació.